Publicitate

MONITORIZARE. Un tabel și câteva cifre seci, dar mai mult decât relevante, arată dezinteresul posturilor de televiziune față de manifestațiile împotriva exploatării de la Roșia Montană. Duminică seara, câteva posturi au înregistrat zero pe linie în acoperirea evenimentului.

O monitorizare făcută de agenția Media Image, în exclusivitate pentru paginademedia.ro, vorbește de la sine: nicio știri pe România TV, nicio știre pe Antena 1, nicio știre pe Prima TV, niciuna pe Antena 3.

Cum au fost reflectate acțiunile împotriva RMCG de către posturi, duminică seara

Post TV Numar stiri Durata Digi 24 8 34:17 Realitatea TV 7 39:25 B1 2 73:17 Protv 1 03:06 TVR 1 1 00:43 Antena 1 0 00:00 Prima TV 0 00:00 Antena 3 0 00:00 Romania TV 0 00:00

Sursa: Monitorizare Media Image pentru paginademedia.ro.

O mențiune importantă: Toate posturile din acest tabel, cu excepția Digi24 au difuzat, în acest an, reclame pentru proiectul RMCG, după cum paginademedia.ro a scris AICI.

Pro TV, postul cu cea mai mare audiență din România a avut o știre de trei minute. Cei mai generoși cu protestele au fost B1 TV cu 73 de minute, Realitatea TV cu 39 de minute și Digi 24 cu 34 de minute. Pe lângă știri, Realitatea TV a mai avut și 50 de minute într-o emisiune dezbatere, în timp ce B1 TV a avut 16 minute.

Transmisiile B1 TV, care a văzut o perioadă protestele ca manifestații împotriva Guvernului, au fost atinse de tușa subiectivă ale reporterilor.

Câteva exemple:

Mădălina Poenaru, reporter B1 TV –

„Protestul este neautorizat, trebuie spus acest lucru, pentru că așa fac acești oameni, susțin o cauză. Sunt și alte persoane care au de suferit de pe urma acestui protest. Pe de o parte este faptul că traficul care este dat peste cap în București, dar este și gălăgia pe care aceștia o fac , au fluiere și scandează încontinuu”.

„Mai mult decât atât, nu sunt nici foarte prietenoși cu jurnaliștii care sunt alături de ei pe stradă și încearcă să facă vocea lor auzită”.

„Înțelegem că vrei să susții un proiect, vrei să fii auzit însă nu așa se procedează. Nu poți să ieși în evidență perturbând pe alții. (...) Este o modalitate prin care foarte multi tineri își expun punctul de vedere fără să aibă neapărat legătură cu ceea ce înseamnă în acest moment proiectul Roșia Montana”.

Nadia Ciurlin, realizator B1 TV - „Protestatarii discută între ei acolo în piața victoriei și încearcă să se pună de acord să se întoarcă în piața Universității și să blocheze traficul. Probabil pentru că acolo nu au sorți de izbândă, pentru că acolo nu blochează nimic și nu sunt foarte importanți sau nu atrag destul de multă atenție ca la Piața Universității”.

Iulia Bunea

iulia.buneapaginademedia.ro